CELEX: 32005D0217
Language: mt
Date: 2005-03-09 00:00:00
Title: Id-Deċiżjoni tal-Kummissjoni tad- 9 ta' Marzu 2005 li tistabbilixxi l-kundizzjonijiet tas-saħħa ta' l-annimali u l-ħtiġijiet taċ-ċertifikazzjoni veterinarja għall-importazzjoni ta' embrijuni bovini fil-Komunità (innotifikata taħt in-numru tad-dokument C(2005) 543) Test b’rilevanza għaż-ŻEE.

18.10.2005   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  160
               
            ID-DEĊIŻJONI TAL-KUMMISSJONI
      tad-9 ta' Marzu 2005
      li tistabbilixxi l-kundizzjonijiet tas-saħħa ta' l-annimali u l-ħtiġijiet taċ-ċertifikazzjoni veterinarja għall-importazzjoni ta' embrijuni bovini fil-Komunità
      (innotifikata taħt in-numru tad-dokument C(2005) 543)
      (Test b'rilevanza għaż-ŻEE)
      (2005/217/KE)
      IL-KUMMISSJONI TAL-KOMUNITAJIET EWROPEJ
      Wara li kunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 89/556/KEE tal-25 ta' Settembru 1989 dwar il-kundizzjonijiet tas-saħħa ta' l-annimali li jirregolaw in-negozju fi ħdan il-Komunità u l-importazzjoni minn pajjiżi terzi ta' embrijuni ta' annimali domestiċi bovini (1), u b'mod partikolari l-Artikolu 7(1) u punt(b) ta' l-ewwel subparagrafu ta' l-Artikolu 9 (1) tagħha,
      Billi:
      
                  (1)
               
               
                  D-Deċiżjoni tal-Kummissjoni 91/270/KEE ta' l-14 ta' Mejju 1991 li tfassal lista tal-pajjiżi terzi li minnhom l-Istati Membri jawtorizzaw l-importazzjoni ta' embrijuni ta' annimali domestiċi bovini (2) tipprovdi li Stati Membri għandhom biss jimpurtaw embrijuni bovini domestiċi mill-pajjiżi terzi elenkati fl-Anness ta' dik id-Deċiżjoni.
               
            
                  (2)
               
               
                  Id-Direttiva 89/556/KEE tipprovdi għat-tfassil ta' lista ta' timijiet għall-ġbir u l-produzzjoni ta' l-embrijuni bovini li huma awtorizzati li jiġbru, jipproċessaw jew jaħżnu f' pajjiżi terzi, embrijuni bovini maħsuba għall-Komunità. Id-Deċiżjoni tal-Kummissjoni 92/452/KEE tat-30 ta' Lulju 1992 li tistabbilixxi listi ta' timijiet li jiġbru l-embrijuni bovini kif ukoll ta' timijiet ta' produzzjoni ta' l-embrijuni approvati f' pajjiżi terzi għall-esportazzjoni ta' embrijuni bovini lejn il-Komunità (3), tistabbilixxi dik il-lista.
               
            
                  (3)
               
               
                  Id-Deċiżjoni tal-Kummissjoni 92/471/KEE tat-2 ta' Settembru 1992 dwar il-kundizzjonijiet tas-saħħa ta' l-annimali u ċ-ċertifikazzjoni veterinarja għall-importazzjoni ta' embrijuni bovini minn pajjiżi terzi (4) tipprovdi li Stati Membri jistgħu jawtorizzaw biss l-importazzjoni ta' embrijuni bovini li jikkonformaw mal-garanziji stipulati fiċ-ċertifikati tas-saħħa ta' l-annimali li jidhru fl-Annessi ta' dik id-Deċiżjoni. Dawk l-Annessi jinkludu wkoll listi ta' pajjiżi terzi approvati għall-użu ta' ċertifikati veterinarji stabbiliti f'dik id-Deċiżjoni.
               
            
                  (4)
               
               
                  Id-Direttiva 89/556/KEE tistipula li embrijuni bovini m'għandhomx jintbagħtu minn Stat Membru għall-ieħor sakemm ma jkunux ġew ikkonċeputi b'riżultat ta' inseminazzjoni artifiċjali jew fertilizzazzjoni in vitro b'semen minn barri donatur li jinsab fil-post tal-ġbir tas-semen approvat mill-awtorità kompetenti għall-ġbir, ipproċessar u ħażna tas-semen jew b'semen importat skond id-Direttiva tal-Kunsill 88/407/KEE ta' l-14 ta' Ġunju 1988 li tistipula l-kriterji tas-saħħa ta' l-annimali applikabbli għall-kummerċ fi ħdan il-Komunità fi u l-importazzjonijiet ta' semen ta' annimali domestiċi bovini (5).
               
            
                  (5)
               
               
                  Is-Soċjetà Internazzjonali għat-Trasferiment ta' l-Embrijuni (IETS) evalwat ir-riskju tat-trażmissjoni ta' ċertu mard li jittieħed permezz ta' l-embrijuni u kkonkludiet li jista' ma jitqiesx, dejjem jekk jittieħed ħsieb ta' l-embrijuni bejn il-ġbir u t-trasferiment. Madankollu, fl-interess tas-saħħa ta' l-annimali, miżuri ta' protezzjoni xierqa fil-bidu tal-proċess għandhom jittieħdu fir-rigward tas-semen użat għall-fertilizzazzjoni.
               
            
                  (6)
               
               
                  Il-kriterji Komunitarji għall-importazzjonijiet ta' l-embrijuni bovini għandhom ikunu għallinqas stretti daqs dawk applikabbli għall-kummerċ fi ħdan il-Komunità fl-embrijuni bovini, b'mod partikolari fir-rigward tas-semen użat fil-fertilizzazzjoni. Wara l-applikazzjoni tal-kriterji ġodda aktar stretti stipulati fid-Deċiżjoni 92/147/KEE, kif emendata bid-Deċiżjoni 2004/786/KE, irriżultaw xi problemi fil-kummerċ.
               
            
                  (7)
               
               
                  B'riżultat ta' dawk il-problemi, l-esportaturi u l-importaturi talbu perjodu ta' tranżizzjoni sabiex jadattaw għal dawn il-kriterji ġodda aktar stretti għas-semen bovin użat għall-fertilizzazzjoni ta' l-ooċiti għall-esportazzjoni ta' l-embrijuni lejn il-Komunità. Huwa għalhekk xieraq li tkun permessa, għal ċertu perjodu u soġġetta għal ċerti kundizzjonijiet, l-importazzjoni ta' embrijuni bovini miġbura jew prodotti taħt il-kundizzjonijiet stipulati fl-Anness III ta' din id-Deċiżjoni.
               
            
                  (8)
               
               
                  Fl-interessi taċ-ċarezza tal-leġiżlazzjoni Komunitarja, huwa xieraq li d-Deċiżjonijiet 91/270/KEE u 92/471/KEE jkunu revokati u li minflokhom tiħi applikata din id-Deċiżjoni.
               
            
                  (9)
               
               
                  Il-miżuri previsti f'din id-Deċiżjoni huma bi qbil ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali.
               
            ADOTTAT DIN ID-DEĊIŻJONI:
      Artikolu 1
      L-Istati Membri għandhom biss jimpurtaw emrbijuni ta' annimali domestiċi bovini ('l-embrijuni') li nġabru jew ġew prodotti fil-pajjiżi terzi elenkati fl-Anness I ta' din id-Deċiżjoni mit-timijiet approvati għall-ġbir ta' l-embrijuni jew għall-produzzjoni tagħhom li huma elenkati fl-Anness tad-Deċiżjoni 92/452/KEE.
      Artikolu 2
      L-Istati Membri għandhom jawtorizzaw l-importazzjoni ta' embrijuni li jaderixxu mal-garanziji addizzjonali stipulati fiċ-ċertifikat veterinarju mudell fl-Anness II.
      Artikolu 3
      B'deroga mill-Artikolu 2, L-Istati Membri għandhom jawtorizzaw sal-31 ta' Diċembru 2004, l-importazzjoni mill-pajjiżi terzi elenkati fl-Anness I ta' embrijuni li jaderixxu ma':
      
                  a)
               
               
                  il-garanziji addizzjonali stabbiliti fiċ-ċertifikat veterinarju mudell fl-Anness III. u
               
            
                  b)
               
               
                  il-kundizzjonijiet li ġejjin:
                  
                              i)
                           
                           
                              l-embrijuni għandhom jinġabru jew jiġu prodotti qabel l-1 ta' Jannar 2006;
                           
                        
                              ii)
                           
                           
                              l-embrijuni għandhom biss jintużaw għall-impjantazzjoni f' annimali bovini femminili reżidenti fl-Istat Membru ta' destinazzjoni indikat fiċ-ċertifikat veterinarju;
                           
                        
                              iii)
                           
                           
                              l-embrijuni m'għandhomx jiġu suġġetti għall-kummerċ fi ħdan il-Komunità.
                           
                        
            Artikolu 4
      Id-Deċiżjonijiet Nru 91/270/KE u Nru 92/471/KE huma revokati.
      Artikolu 5
      Din id-Deċiżjoni għandha tapplika mill-5 ta' April 2005.
      Artikolu 6
      Din id-Deċiżjoni hija indirizzata lill-Istati Membri.
      
         Magħmula fi Brussel, fid-9 ta' Marzu 2005.
         
            
               Ghall-Kummissjoni
            
            Is-Sur Markos KYPRIANOU
            
               Membru tal-Kummissjoni
            
         
      
      
         (1)  ĠU L 302, tad-19.10.1989, p. 1. Direttiva kif emendata l-aħħar bir-Regolament (KE) Nru 806/2003 (ĠU L 122, tas-16.5.2003, p. 1).
      
         (2)  ĠU L 134, tad-29.5.1991, p. 56. Deċiżjoni kif l-aħħar emendata bid-Deċiżjoni 2004/52/KE (ĠU L 10, tas-16.1.2004, p. 67).
      
         (3)  ĠU L 250, tad-29.8.1992, p. 40. Deċiżjoni kif l-aħħar emendata bid-Deċiżjoni 2004/568/KE (ĠU L 252, tat-28.7.2004, p. 5).
      
         (4)  ĠU L 270, tal-15.9.1992, p. 27. Deċiżjoni kif l-aħħar emendata bid-Deċiżjoni 2004/786/KE (ĠU L 346, tat-23.11.2004, p. 32).
      
         (5)  ĠU L 194, tat-22.7.1988, p. 10. Direttiva kif l-aħħar emendata mid-Deċiżjoni tal-Kummissjoni 2004/101/KE (ĠU L 30, ta' l-4.2.2004, p. 15).
      
         L-ANNESS I
         
                     Kodiċi ISO
                  
                  
                     Pajjiż
                  
                  
                     Ċertifikat Veterinarju Applikabbli
                  
                  
                     Kummenti
                  
               
                     AR
                  
                  
                     L-Arġentina
                  
                  
                     L-ANNESS II
                  
                  
                     ANNESS III (***)
                     
                  
                  
                      
                  
               
                     AU
                  
                  
                     L-Awstralja
                  
                  
                     L-ANNESS II
                  
                  
                     ANNESS III (***)
                     
                  
                  
                     Il-garanziji addizzjonali skond il-punt 11.5.2 taċ-ċertifikat fl-Anness II jew III huma mandatorji.
                  
               
                     CA
                  
                  
                     Il- Kanada
                  
                  
                     L-ANNESS II
                  
                  
                     ANNESS III (***)
                     
                  
                  
                      
                  
               
                     CH
                  
                  
                     L-Iżvizzera (**)
                     
                  
                  
                     L-ANNESS II
                  
                  
                     ANNESS III (***)
                     
                  
                  
                      
                  
               
                     HR
                  
                  
                     Il-Kroazja
                  
                  
                     L-ANNESS II
                  
                  
                     ANNESS III (***)
                     
                  
                  
                      
                  
               
                     IL
                  
                  
                     L-Iżrael
                  
                  
                     L-ANNESS II
                  
                  
                     ANNESS III (***)
                     
                  
                  
                      
                  
               
                     MK
                  
                  
                     L-ex Repubblika Jugoslava tal-Maċedonja (*)
                     
                  
                  
                     L-ANNESS II
                  
                  
                     ANNESS III (***)
                     
                  
                  
                      
                  
               
                     NZ
                  
                  
                     New Zealand
                  
                  
                     L-ANNESS II
                  
                  
                     ANNESS III (***)
                     
                  
                  
                      
                  
               
                     RO
                  
                  
                     Ir-Rumanija
                  
                  
                     L-ANNESS II
                  
                  
                     ANNESS III (***)
                     
                  
                  
                      
                  
               
                     US
                  
                  
                     L-Istati Uniti ta' l-Amerika
                  
                  
                     L-ANNESS II
                  
                  
                     ANNESS III (***)
                     
                  
                  
                      
                  
               
            (*)  Kodiċi proviżorju li ma jaffettwax id-denominazzjoni definittiva tal-pajjiż li għandha tkun attribwita wara l-konklużjoni tan-negozjati li bħalissa qed iseħħu fin-Nazzjonijiet Uniti.
         
            (**)  Mingħajr preġudizzju għall-kriterji speċifiċi taċ-ċertifikazzjoni li għalihom hemm provvediment minn kull ftehim Komunitarju rilevanti ma' pajjiżi terzi
         
            (***)  applikabbli sad-data indikata fl-Artikolu 4 tad-Deċiżjoni 2005/.../KE [daħħal ir-referenza għad-deċiżjoni preżenti]
      
      
         L-ANNESS II
         Test ta 'immaġni
         
            
               ĊERTIFIKAT VETERINARJU
            
            
               EMBRIJUNI TA' ANNIMALI DOMESTIĊI BOVINI MIĠBURA JEW
            
            
               PRODOTTI SKOND ID-DIRETIVA TAL-KUNSILL 89/556/KEE
            
            1. Pajjiż ta' provenjenza u awtorità kompetenti;
            2. Ċertifikat tas-saħħa Nru.
            
               A. ORIĠNI TA' L-EMBRIJUNI
            
            3. Numru ta' approvazzjoni tat-tim tal-ġbir ta' l-embrijuni jew tal-produzzjoni ta' l-embrijuni(1)
            4. Isem u indirizz tat-tim tal-ġbir ta' l-embrijuni jew tal-produzzjoni ta' l-embrijuni (1)
            5. Isem u indirizz tal-konsenjatur
            6. Pajjiż u post tat-tagħbija
            7. Mezz/i tat-trasport
            
               B. DESTINAZZJONI TA' L-EMBRIJUNI
            
            8. Stat Membru destinatarju
            9. Isem u indirizz tar-riċevitur
            
               C. IDENTIFIKAZZJONI TA' L-EMBRIJUNI
            
            10.1. Marka ta' identifikazzjoni ta' l-embrijuni (2)
            10.2. L-għadd ta' l-embrijuni
            10.3. Embrijuni prodotti(1)
            a) Miksuba permezz tal-fertilizzazzjoni in vitro
            
            b) Soġġetti għall-penetrazzjoni taż-zona pellucida
            
            a) iva/le(1)
            b) iva/le(1)
            a) iva/le(1)
            b) iva/le(1)
            a) iva/le(1)
            b) iva/le(1)
            a) iva/le(1)
            b) iva/le(1)
            a) iva/le(1)
            b) iva/le(1)
            a) iva/le(1)
            b) iva/le(1)
            a) iva/le(1)
            b) iva/le(1)
         
         Test ta 'immaġni
         
            
               D. TAGĦRIF DWAR IS-SAĦĦA
            
            11. Jiena, l-veterinarju uffiċjali firmatarju tal-Gvern ta'.............................................................................................................
            (daħħal l-isem tal-pajjiż esportatur)
            niċċertifika li:
            11.1. it-tim tal-ġbir ta' l-embrijuni (1)/produzzjoni (1) msemmi hawn fuq:
            – huwa approvat skond il-Kapitolu I ta' l-Anness A tad-Direttiva 89/556/KEE,
            – wettaq il-ġbir, l-ipproċessar, jew il-produzzjoni u l-ħażna u t-trasport ta' l-embrijuni deskritti hawn fuq skond il-Kapitolu II ta' l-Anness A tad-Direttiva 89/556/KEE,
            – huwa soġġett għall-inqas darbtejn fis-sena għal spezzjoni minn veterinarju uffiċjali.
            11.2. L-embrijuni għall-esportazzjoni nġabru(1) jew ġew prodotti(1) fil-pajjiż esportatur, li skond is-sejbiet uffiċjali:
            11.2.1. kienu ħielsa mir-rinderpest matul it-12-il xahar immedjatament qabel il-ġbir(1) jew il-produzzjoni(1) ta' l-embrijuni;
            11.2.2.1. kienu ħielsa mill-marda ta' l-ilsien u d-dwiefer matul it-12-il xahar immedjatament qabel il-ġbir(1) jew il-produzzjoni(1) ta' l-embrijuni u ma ġewx imlaqqma kontra l-mard ta' l-ilsien u d-dwiefer matul dan il-perjodu(1);
            jew
            11.2.2.2. kienu ħielsa mill-marda ta' l-ilsien u d-dwiefer matul it-12-il xahar immedjatament qabel il-ġbir(1) jew il-produzzjoni(1) ta' l-embrijuni u/jew ma ġewx imlaqqma kontra l-mard ta' l-ilsien u d-dwiefer matul dan il-perjodu, u
            – l-embrijuni nħażnu f'kundizzjonijiet approvati għal perjodu minimu ta' 30 jum immedjatament wara l-ġbir, u
            – id-donaturi femminili u d-donaturi ta' l-ovarji, ooċiti u tessuti oħra użati fil-produzzjoni ta' l-embrijuni ġejjin minn razzet li fih l-ebda annimal ma wera sinjali kliniċi tal-marda ta' l-ilsien u d-dwiefer u lanqas ma kien imlaqqam kontra l-marda ta' l-ilsien u d-dwiefer matul it-30 jum qabel il-ġbir(1);
            11.2.3.1. kienu ħielsa mill-marda bluetongue u l-marda epiżootika emorraġika (EHD) matul it-12-il xahar immedjatament qabel il-ġbir(1) jew il-produzzjoni(1) ta' l-embrijuni għall-esportazzjoni u ma ġewx imlaqqma kontra dan il-mard(1);
            jew
            11.2.3.2. kienu ħielsa mill-marda bluetongue u l-marda epiżootika emorraġika (EHD) matul it-12-il xahar immedjatament qabel il-ġbir(1) jew il-produzzjoni(1) ta' l-embrijuni għall-esportazzjoni u ma ġewx imlaqqma kontra dan il-mard, u
            – l-embrijuni nħażnu f'kundizzjonijiet approvati għal perjodu minimu ta' 30 jum immedjatament wara l-ġbir, u
            – id-donaturi femminili u d-donaturi ta' l-ovarji, ooċiti u tessuti oħra użati fil-produzzjoni ta' l-embrijuni kienu suġġetti għal test ta' l-immuno-diffużjoni bl-agar ġel u test tan-newtralizzazzjoni tas-serum għall-identifikazzjoni ta' antikorpi kontra l-virus tal-marda epiżootika emorraġika imwettaq b'riżultati negattivi fuq kampjun tad-demm meħud mhux inqas minn 21 jum wara l-ġbir(1);
            11.3.
            11.3.1. il-post fejn inġabru u ġew ipproċessati l-embrijuni għall-esportazzjoni jew l-ovarji, ooċiti u tessuti oħra użati fil-produzzjoni ta' l-embrijuni għall-esportazzjoni, kien, fil-ħin tal-ġbir, jinsab fiċ-ċentru ta' żona ta' dijametru ta' 20km li fiha, skond is-sejbiet uffiċjali, ma kien hemm l-ebda inċidenza tal-marda ta' l-ilsien u d-dwiefer, bluetongue, il-marda epiżootika emorraġika, stomatite vesikulari, deni Rift Valley jew plewropnewmonja bovina li tittieħed għal 30 jum immedjatament qabel il-ġbir, u fil-każ ta' l-emrbijuni ċċertifikati taħt 11.2.2.2 u 11.2.3.2 għal 30 jum wara l-ġbir;
            11.3.2. bejn il-ħin tal-ġbir jew produzzjoni ta' l-embrijuni għall-esportazzjoni u meta ntbagħtu, kienu maħżuna kontinwament f'post approvat li kien jinsab fiċ-ċentru ta' żona ta' dijametru ta' 20km li fiha, skond is-sejbiet uffiċjali, ma kien hemm l-ebda inċidenza tal-marda ta' l-ilsien u d-dwiefer, stomatite vesikulari jew deni Rift Valley;
            11.4. id-donaturi femminili u d-donaturi ta' l-ovarji, ooċiti u tessuti oħra użati fil-produzzjoni ta' l-embrijuni:
            11.4.1. kienu jinsabu matul it-30 jum immedjatament qabel il-ġbir ta' l-embrijuni għall-esportazzjoni f'post approvat li jinsab fiċ-ċentru ta' żona ta' dijametru ta' 20km li fiha, skond is-sejbiet uffiċjali, ma kien hemm l-ebda inċidenza tal-marda ta' l-ilsien u d-dwiefer, bluetongue, il-marda epiżootika emorraġika, stomatite vesikulari, deni Rift Valley jew plewropnewmonja bovina li tittieħed matul dan il-perjodu
            11.4.2. ma wrew l-ebda sinjal kliniku ta' mard fil-jum tal-ġbir;
         
         Test ta 'immaġni
         
            11.4.3. qattgħu is-sitt xhur immedjatament qabel il-ġbir fit-territorju tal-pajjiż esportatur f'massimu ta' żewġ merħliet:
            – li, skond sejbiet uffiċjali, kienu ħielsa mit-tuberkulożi,
            – li, skond sejbiet uffiċjali, kienu ħielsa mill-bruċellożi,
            – li kienu ħielsa mil-lewkożi enżootika bovina jew li fihom l-ebda annimal ma wera sinjali kliniċi ta' lewkożi enżootika bovina matul it-tliet snin preċedenti,
            – li fihom l-ebda annimal bovin ma wera sinjali kliniċi ta' rinotrakeite bovina li tinfetta, jew vulvo-vaġinite pustulari li tinfetta matul it-12-il xahar preċedenti.
            11.5. L-embrijuni jaderixxu mal-garanziji addizzjonali segwenti(3):
            11.5.1. jew l-embrijuni għall-esportazzjoni inġabru(1) jew ġew prodotti(1) fil-pajjiż esportatur, li skond is-sejbiet uffiċjali, huwa ħieles mill-marda Akabane(1),
            jew
            11.5.2. jew l-embrijuni għall-esportazzjoni inġabru(1) jew ġew prodotti(1) fil-pajjiż esportatur, li skond is-sejbiet uffiċjali, mhux ħieles mill-marda Akabane, u
            – l-embrijuni nħażnu f'kundizzjonijiet approvati għal perjodu minimu ta' 30 jum immedjatament wara l-ġbir, u
            – id-donaturi femminili u d-donaturi ta' l-ovarji, ooċiti u tessuti oħra użati fil-produzzjoni ta' l-embrijuni kienu suġġetti għal test tan-newtralizzazzjoni tas-serum għall-marda Akabane mwettaq b'riżultati negattivi fuq kampjun tad-demm meħud mhux inqas minn 21 jum wara l-ġbir(1);
            11.6. L-embrijuni għall-esportazzjoni ġew konċeputi b'riżultat ta' inseminazzjoni artifiċjali jew fertilizzazzjoni in vitro b'semen li jaderixxi mal-kriterji segwenti:
            – inġabru minn barrin donaturi li jinsabu fil-post tal-ġbir tas-semen approvat mill-awtorità kompetenti għall-ġbir, ipproċessar u ħażna tas-semen skond id-Direttiva 88/407/KEE, u
            – jiġi minn ċentri tal-ġbir jew ħażna tas-semen li jinsabu jew fi Stat Membru tal-Komunità Ewropew jew pajjiż terz u li huma approvati skond l-Artikolu 5(1) u l-Artikolu 9(1) rispettivament tad-Direttiva 88/407/KEE(5).
            
               E. VALIDITÀ
            
            12. Data u post
            13. Isem u kwalifika tal-veterinarju uffiċjali
            14. Firma u timbru tal-veterinarju uffiċjali(4)
            Nota ta' gwida:
            (1) Ħassar kif meħtieġ.
            (2) Li jikkorispondi għall-identifikazzjoni tal-baqar donaturi u d-data ta' ġbir.
            (3) Ara r-rimarki għall-pajjiż esportatur konċernat fl-Anness I tad-Deċiżjoni 2005/.../KE. [daħħal ir-referenza għad-Deċiżjoni preżenti]
            (4) Il-firma u t-timbru għandhom ikunu f' kulur differenti minn dak ta' l-istampar.
            (5) Ċentri tal-ġbir u l-ħażna tas-semen approvati skond il-leġiżlazzjoni tal-KE huma elenkati fis-sit elettroniku tal-Kummissjoni http://europa.eu.int/comm/food/index_en.htm.
            Nota: Dan iċ-ċertifikat għandu:
            (a) jitħejja f'għall-inqas waħda mil-lingwi uffiċjali ta' l-Istat Membru tad-destinazzjoni u ta' l-Istat Membru fejn l-embrijuni ser jidħlu fit-territorju tal-Komunità;
            (b) jinħareġ għal riċevitur uniku;
            (c) l-oriġinal għandu jakkumpanja l-embrijuni.
         
      
      
         ANNESS III
         Test ta 'immaġni
         
            
               ĊERTIFIKAT VETERINARJU
            
            
               EMBRIJUNI TA' ANNIMALI DOMESTIĊI BOVINI GĦALL-IMPORTAZZJONI MIĠBURA JEW
            
            
               PRODOTTI QABEL L-1 TA' JANNAR 2006
            
            1. Pajjiż ta' provenjenza u awtorità ta' kontroll;
            2. Ċertifikat tas-saħħa Nru.:
            
               A. ORIĠNI TA' L-EMBRIJUNI
            
            3. Numru ta' l-approvazzjoni tat-tim tal-ġbir ta' l-embrijuni jew tal-produzzjoni ta' l-embrijuni(1):
            
            4. Isem u indirizz tat-tim tal-ġbir ta' l-embrijuni jew tal-produzzjoni ta' l-embrijuni
            5. Isem u indirizz ta' min jikkonsenja
            6. Pajjiż u post tat-tagħbija
            7. Mezz/i tat-trasport
            
               B. DESTINAZZJONI TA' L-EMBRIJUNI
            
            8. Stat Membru destinatarju
            9. Isem u indirizz tar-riċevitur
            
               C. IDENTIFIKAZZJONI TA' L-EMBRIJUNI
            
            10.1. Marka ta' identifikazzjoni ta' l-embrijuni (2)
            10.2. Għadd ta' l-embrijuni
            10.3. Embrijuni prodotti(1)
            a) Miksuba permezz tal-fertilizzazzjoni in vitro
            
            b) Soġġetti għall-penetrazzjoni taż-zona pellucida
            
            10.4. Data tal-ġbir jew produzzjoni
            a) iva/le(1)
            b) iva/le(1)
            a) iva/le(1)
            b) iva/le(1)
            a) iva/le(1)
            b) iva/le(1)
            a) iva/le(1)
            b) iva/le(1)
            a) iva/le(1)
            b) iva/le(1)
            a) iva/le(1)
            b) iva/le(1)
            a) iva/le(1)
            b) iva/le(1)
            a) iva/le(1)
            b) iva/le(1)
         
         Test ta 'immaġni
         
            
               D. TAGĦRIF DWAR IS-SAĦĦA
            
            11. Jiena, l-veterinarju uffiċjali firmatarju tal-Gvern ta'.............................................................................................................
            (daħħal l-isem tal-pajjiż esportatur)
            niċċertifika li:
            11.1. it-tim tal-ġbir ta' l-embrijuni (1)/produzzjoni (1) msemmi hawn fuq:
            – huwa approvat skond il-Kapitolu I ta' l-Anness A tad-Direttiva 89/556/KEE,
            – wettaq il-ġbir, ipproċessar, produzzjoni(1) u l-ħażna u t-trasport ta' l-embrijuni deskritti hawn fuq skond il-Kapitolu II ta' l-Anness A tad-Direttiva 89/556/KEE,
            – huwa soġġett għall-inqas darbtejn fis-sena għal spezzjoni minn veterinarju uffiċjali.
            11.2. L-embrijuni għall-esportazzjoni nġabru(1) jew ġew prodotti(1) fil-pajjiż esportatur, li skond is-sejbiet uffiċjali:
            11.2.1. kienu ħielsa mir-rinderpes matul it-12-il xahar immedjatament qabel il-ġbir(1) jew il-produzzjoni(1) ta' l-embrijuni;
            11.2.2.1. kienu ħielsa mill-marda ta' l-ilsien u d-dwiefer matul it-12-il xahar immedjatament qabel il-ġbir(1) jew il-produzzjoni(1) ta' l-embrijuni u ma ġewx imlaqqma kontra l-mard ta' l-ilsien u d-dwiefer matul dan il-perjodu(1);
            jew
            11.2.2.2. kienu ħielsa mill-marda ta' l-ilsien u d-dwiefer matul it-12-il xahar immedjatament qabel il-ġbir(1) jew il-produzzjoni(1) ta' l-embrijuni u/jew ma ġewx imlaqqma kontra l-mard ta' l-ilsien u d-dwiefer matul dan il-perjodu, u
            – l-embrijuni nħażnu f'kundizzjonijiet approvati għal perjodu minimu ta' 30 jum immedjatament wara l-ġbir, u
            – n-nisa donaturi u d-donaturi ta' l-ovarji, ooċiti u tessuti oħra użatifil-produzzjoni ta' l-embrijuni jiġu minn razzet li fih l-ebda annimal ma wera sinjali kliniċi tal-marda ta' l-ilsien u d-dwiefer u lanqas ma kien imlaqqam kontra l-marda ta' l-ilsien u d-dwiefer matul it-30 jum qabel il-ġbir(1);
            11.2.3.1. jew kienu ħielsa mill-marda bluetongue u l-marda epiżootika emorraġika (EHD) matul it-12-il xahar immedjatament qabel il-ġbir(1) jew il-produzzjoni(1) ta' l-embrijuni għall-esportazzjoni u ma ġewx imlaqqma kontra dan il-mard(1);
            jew
            11.2.3.2. ma kinux ħielsa mill-marda bluetongue u l-marda epiżootika emorraġika (EHD) matul it-12-il xahar immedjatament qabel il-ġbir(1) jew il-produzzjoni(1) ta' l-embrijuni għall-esportazzjoni u/jew ma ġewx imlaqqma kontra dan il-mard matul dan il-perjodu, u
            – l-embrijuni nħażnu f'kundizzjonijiet approvati għal perjodu minimu ta' 30 jum immedjatament wara l-ġbir, u
            – in-nisa donaturi u d-donaturi ta' l-ovarji, ooċiti u tessuti oħra użatifil-produzzjoni ta' l-embrijuni kienu suġġetti għal test ta' l-immuno diffużjoni bl-agar ġel u test tan=newtralizzazzjoni tas-serum għall-identifikazzjoni ta' antikorpi kontra l-virus tal-marda epiżootika emorraġika imwettaq b'riżultati negattivi fuq kampjun tad-demm meħud mhux inqas minn 21 jum wara l-ġbir(1);
            11.3.
            11.3.1. il-post fejn inġabru u ġew proċessati l-embrijuni għall-esportazzjoni jew l-ovarji, ooċiti u tessuti oħra użati fil-produzzjoni ta' l-embrijuni għall-esportazzjoni, kien, fil-ħin tal-ġbir, jinsab fiċ-ċentru ta' żona ta' dijametru ta' 20km li fiha, skond is-sejbiet uffiċjali, ma kien hemm l-ebda inċidenza tal-marda ta' l-ilsien u d-dwiefer, bluetongue, il-marda epiżootika emorraġika, stomatite vesikulari, deni Rift Valley jew plewropnewmonja bovina li tittieħed għal 30 jum immedjatament qabel il-ġbir, u fil-każ ta' l-emrbijuni ċċertifikati taħt 11.2.2.2 u 11.2.3.2 għal 30 jum wara l-ġbir;
            11.3.2. bejn il-ħin tal-ġbir jew produzzjoni ta' l-embrijuni għall-esportazzjoni u meta ntbagħtu, kienu maħżuna kontinwament f' post approvat li kien jinsab fiċ-ċentru ta' żona ta' dijametru ta' 20km li fiha, skond is-sejbiet uffiċjali, ma kien hemm l-ebda inċidenza tal-marda ta' l-ilsien u d-dwiefer, stomatite vesikulari jew deni Rift Valley;
            11.4. in-nisa donaturi u d-donaturi ta' l-ovarji, ooċiti u tessuti oħra użati fil-produzzjoni ta' l-embrijuni:
            11.4.1. kienu jinsabu matul it-30 jum immedjatament qabel il-ġbir ta' l-embrijuni għall-esportazzjoni f' post approvat li jinsab fiċ-ċentru ta' żona ta' dijametru ta' 20km li fiha, skond is-sejbiet uffiċjali, ma kien hemm l-ebda inċidenza matul dan il-perjodu tal-marda ta' l-ilsien u d-dwiefer, bluetongue, il-marda epiżootika emorraġika, stomatite vesikulari, deni Rift Valley jew plewropnewmonja bovina li tittieħed;
            11.4.2. ma wrew l-ebda sinjal kliniku ta' mard fil-jum tal-ġbir;
         
         Test ta 'immaġni
         
            11.4.3. qattgħu is-sitt xhur immedjatament qabel il-ġbir fit-territorju tal-pajjiż esportatur f'massimu ta' żewġ merħliet:
            – li, skond sejbiet uffiċjali, kienu ħielsa mit-tuberkulożi,
            – li, skond sejbiet uffiċjali, kienu ħielsa mill-bruċellożi,
            – li kienu ħielsa mil-lewkożi enżootika bovina jew li fihom l-ebda annimal bovin ma wera sinjali kliniċi ta' lewkożi enżootika bovina matul it-tliet snin preċedenti,
            – li fihom l-ebda annimal bovin ma wera sinjali kliniċi ta' rinotrakeite bovina li tinfetta, jew vulvo-vaġinite pustulari li tinfetta matul it-12-il xahar preċedenti.
            11.5. L-embrijuni jaderixxu mal-garanziji addizzjonali segwenti(3):
            11.5.1. jew l-embrijuni għall-esportazzjoni inġabru(1) jew ġew prodotti(1) fil-pajjiż esportatur, li skond is-sejbiet uffiċjali, huwa ħieles mill-marda Akabane(1),
            jew
            11.5.2. jew l-embrijuni għall-esportazzjoni inġabru(1) jew ġew prodotti(1) fil-pajjiż esportatur, li skond is-sejbiet uffiċjali, mhux ħieles mill-marda Akabane, u
            – l-embrijuni nħażnu f'kundizzjonijiet approvati għal perjodu minimu ta' 30 jum immedjatament wara l-ġbir, u
            – id-donaturi femminili u d-donaturi ta' l-ovarji, ooċiti u tessuti oħra użati fil-produzzjoni ta' l-embrijuni kienu suġġetti għal test tan-newtralizzazzjoni tas-serum għall-marda Akabane mwettaq b'riżultati negattivi fuq kampjun tad-demm meħud mhux inqas minn 21 jum wara l-ġbir(1);
            11.6. L-embrijuni għall-esportazzjoni kienu konċeputi b'riżultat ta' inseminazzjoni artifiċjali jew fertilizzazzjoni in vitro b'semen minn barri donatur li jinsab fil-post tal-ġbir tas-semen approvat mill-awtorità kompetenti għall-ġbir, ipproċessar u ħażna tas-semen jew b'semen importat mill-Komunità Ewropea.
            
               E. VALIDITÀ
            
            12. Data u post
            13. Isem u kwalifika tal-veterinarju uffiċjali
            14. Firma u timbru tal-veterinarju uffiċjali(4)
            Nota ta' gwida:
            (1) Ħassar kif meħtieġ
            (2) Li jikkorispondi għall-identifikazzjoni tal-baqar donaturi u d-data ta' ġbir.
            (3) Ara r-rimarki għall-pajjiż esportatur konċernat fl-Anness I tad-Deċiżjoni 2005/.../KE. [daħħal ir-referenza għad-Deċiżjoni preżenti]
            (4) Il-firma u t-timbru għandhom ikunu f' kulur differenti minn dak ta' l-istampar.
            Nota: Dan iċ-ċertifikat għandu:
            (a) jitħejja f'għall-inqas waħda mil-lingwi uffiċjali ta' l-Istat Membru tad-destinazzjoni u ta' l-Istat Membru fejn l-embrijuni ser jidħlu fit-territorju tal-Komunità;
            (b) jinħareġ għal konsenjatarju uniku;
            (c) l-oriġinal għandu jakkumpanja l-embrijuni.
            (d) m'għandux jintuża wara d-data indikata fl-Artikolu 3 tad-Deċiżjoni 2005/.../KE. [daħħal ir-referenza għad-Deċiżjoni preżenti]
            Tagħrif: Skond l-Artikolu 3 (a) tad-Direttiva tal-Kunsill 89/556/KEE, embrijuni importati taħt il-kundizzjonijiet stipulati f' dan iċ-ċertifikat m'humiex eliġibbli għall-kummerċ fi ħdan il-Komunità.